CELEX: 62011CN0162
Language: mt
Date: 2011-04-04 00:00:00
Title: Kawża C-162/11: Talba għal deċiżjoni preliminari mressqa mill-Bundeskommunikationssenat (l-Awstrija) fl- 4 ta’ April 2011 — Publikumsrat des Österreichischen Rundfunks vs Österreichischer Rundfunk

18.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 179/11
            
         Talba għal deċiżjoni preliminari mressqa mill-Bundeskommunikationssenat (l-Awstrija) fl-4 ta’ April 2011 — Publikumsrat des Österreichischen Rundfunks vs Österreichischer Rundfunk
   (Kawża C-162/11)
   2011/C 179/20
   Lingwa tal-kawża: il-Ġermaniż
   
      Qorti tar-rinviju
   
   Bundeskommunikationssenat (l-Awstrija)
   
      Partijiet fil-kawża prinċipali
   
   
      Rikorrent: Publikumsrat des Österreichischen Rundfunks
   
      Konvenut: Österreichischer Rundfunk
   
      Domanda preliminari
   
   L-Artikoli 1(ċ), 10, 11 u 18(3) tad-Direttiva tal-Kunsill 89/552/KEE, tat-3 ta’ Ottubru 1989, dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva tal-Istati Membri dwar it-twettiq ta’ attivitajiet ta’ xandir bit-televiżjoni (1), kif emendata bid-Direttiva 97/36/KE tal-Parlament Ewropew u tal-Kunsill, tat-30 ta’ Ġunju 1997, li temenda d-Direttiva tal-Kunsill 89/552/KEE dwar il-koordinazzjoni ta’ ċerti dispożizzjonijiet stabbiliti mil-liġi, minn regolamenti jew azzjoni amministrattiva fl-Istati Membri dwar l-eżerċizzju ta’ l-attivitajiet tax-xandir televiżivi (2), għandhom jiġu interpretati fis-sens li kull tip ta’ messaġġ dwar il-programmi u t-trażmissjonijiet tagħha stess (free-to-air) imxandra minn organizzazzjoni ta’ xandir televiżiv fil-programmi u t-trażmizzjonijiet tagħha jaqgħu fl-ambitu tal-kunċett ta’ “riklamar televiżiv” (Artikolu 1(ċ)) u li, għalhekk, ir-regoli, inter alia, dwar l-obbligu li ssir distinzjoni bejn ir-reklamar u l-bqija tal-programm u n-natura identifikabbli tar-reklamar, stipulati fl-Artikolu 10, kif ukoll dwar l-inklużjoni tar-reklamar bejn jew fit-trażmissjonijiet, stipulata fl-Artikolu 11, huma applikabbli wkoll għal dan it-tip ta’ messaġġ?
   
      (1)  ĠU Edizzjoni Speċjali bil-Malti, Kapitolu 6, Vol. 1, p. 224.
   
      (2)  ĠU Edizzjoni Speċjali bil-Malti, Kapitolu 6, Vol. 2, p. 321.